Põhjamaade Ministrite Nõukogu Eesti esinduse direktori Carita Petterssoni hinnangul on Põhjamaade kvaliteetsel ja valikuterohkel haridussüsteemil palju pakkuda. "Elukestva õppimise vajadus ilmneb tänapäeval üha selgemalt ning muutub iseenesest mõistetavaks iga ühele meist. Samas ei osata seda justkui hinnata või kusagilt otsida. Võrdlemisi vähe kasutatud e-õpe võimaldab aga täiendkoolitust kõige  hõlpsamini oma elurütmi sobitada," toob Pettersson näiteid.